open-index/open-wikipedia-markdown huggingface dataset:
Ναυτιλιακή Οικονομική

Η **Ναυτιλιακή Οικονομική**, ή ** Οικονομική των Ναυτιλιακών Επιχειρήσεων**, (Shipping Economics), είναι ιδιαίτερος κλάδος της Οικονομικής Επιστήμης(*), και ειδικότερα της Ιδιωτικής Οικονομίας, που έχει ως κύριο αντικείμενο την έρευνα των φαινομένων που παρουσιάζει η Ναυτιλιακή οικονομία τόσο κατά πραγματική όσο και κατά δεοντολογική άποψη, μέσα σ΄ ένα εύρος χρόνου, κατ΄ εφαρμογή θεμελιωδών οικονομικών αρχών.

Έτσι η Ναυτιλιακή Οικονομική διακρίνεται σε *μακροοικονομική* και σε *μικροοικονομική*.

* Η **Ναυτιλιακή Μακροοικονομική** που διακρίνεται σε επιμέρους θεωρητική και Εφαρμοσμένη έχει κύριο αντικείμενο την έρευνα των οικονομικών ναυτιλιακών φαινομένων υπό το πρίσμα (σχέση) του κράτους και του κοινωνικού συνόλου,  δηλαδή απλούστερα στη Κοινωνική και Δημόσια Οικονομία.
* Η **Ναυτιλιακή Μικροοικονομική** που λέγεται και Οικονομική των Ναυτιλιακών εκμεταλλεύσεων και Επιχειρήσεων έχει κύριο αντικείμενο την εξέταση των οικονομικών ναυτιλιακών φαινομένων υπό το πρίσμα (σχέση) του ατόμου και των οργανωμένων οικονομικών μονάδων δηλαδή ακριβώς της οικονομίας των εκμεταλλεύσεων και επιχειρήσεων.

(*) Η Οικονομική Επιστήμη διακρίνεται βασικά στη Πολιτική Οικονομία και την Ιδιωτική Οικονομία.

Οικονομικη
What Gets Me Hot!

Το **What Gets Me Hot!** είναι μια πορνογραφική ταινία Αμερικανικής παραγωγής, γυρισμένη το 1984. Πρωταγωνιστούν οι Bunny Bleu, Susan Hart, Dorothy Onan, Marc Wallice, Sean Alexander, Tom Byron, Greg Rome, Herschel Savage, Mary Kay, Helga Sven, Leslie Thane και Τρέισι Λορντς. Το σενάριο και τη σκηνοθεσία υπογράφει ο Ουγγρικής καταγωγής Richard Mailer. 

Η ταινία έχει ιστορική/συλλεκτική αξία πλέον αφού αποτελεί την πρώτη εμφάνιση της Τρέισι σε πορνό. Όταν γύρισε αυτή την ταινία (αρχές 1984) ήταν ακόμη ανήλικη (15 ετών) και έτσι αργότερα όταν αποκαλύφθηκε το σκάνδαλο η ταινία αποσύρθηκε από την αγορά. Σίγουρα η Τρέισι δείχνει περισσότερο κοντά στην πλαστή ηλικία που δήλωνε (21 ετών) παρά στην πραγματική της ηλικία, γεγονός αρκετά σπάνιο σε μια εποχή όπου η πρόωρη εφηβεία δεν ήταν ένα φαινόμενο τόσο συχνό όπως στις μέρες μας.

## Πληροφορίες
*Σκηνοθεσία: *Richard Mailer*
*Σενάριο: *Richard Mailer*
*Διανομή: *Island Home Video*
*Διάρκεια: *79 λεπτά*
*Γλώσσα: *[[Αγγλικά]]*

### Εξωτερικοί σύνδεσμοι
*Η ταινία στην IMDb
*Η ταινία στην IAFD
*Κριτική 

Κατηγορία:Ταινίες του 1984
Κατηγορία:Αγγλόφωνες ταινίες
Κατηγορία:Πορνογραφικές ταινίες
Μαρκτλ

Το **Μαρκτλ** (γερμ. *Marktl am Inn*, δηλ. Μαρκτλ επί του ποταμού Ινν) είναι χωριό της Γερμανίας.

Βρίσκεται στη νοτιοανατολική Βαυαρία στο Landkreis Altötting και έχει 2.682 κατοίκους (απογραφή 2005). Το χωριό αυτό έχει γίνει γνωστό, διότι είναι η γενέτειρα του Πάπα Βενέδικτου ΙΣΤ΄. 

Το χωριο πρωτοαναφέρεται στο δέκατο τρίτο αιώνα. Κατακτήθηκε το 1386 από τον οίκο Βίττελσμπαχ . To 2006 αδελφοποιήθηκε με την πολωνική κωμόπολη Βαντοβίτσε, γενέτειρα του Πάπα Ιωάννη Παύλου Β΄.


Αρχείο:PopeBenedicts1stHome.jpg|Το σπίτι όπου γεννήθηκε ο Πάπας Βενέδικτος ΙΣΤ΄ το 1927
Αρχείο:Geburtshaus Markt Papst Benedikt.jpg|Τιμητική πλάκα στο σπίτι όπου γεννήθηκε ο Πάπας Βενέδικτος ΙΣΤ΄


## Παραπομπές


Κατηγορία:Χωριά της Γερμανίας
Κατηγορία:Γεωγραφία της Βαυαρίας
Κατηγορία:Πάπας Βενέδικτος ΙΣΤ΄
Βαντοβίτσε

[thumb|right|200px|Το σπίτι όπου γεννήθηκε ο [Πάπας Ιωάννης Παύλος Β' στο Βαντοβίτσε.]]
Το **Βαντοβίτσε** (πολωνικά: *Wadowice*) είναι κωμόπολη της Πολωνίας, η οποία βρίσκεται 50 χιλιόμετρα νοτιοδυτικά της Κρακοβίας.

Βρίσκεται στα νότια της χώρας, έχει 19.500 κατοίκους και έγινε γνωστή ως η γενέτειρα του Πάπα Ιωάννη Παύλου του Β'. To 2006 αδελφοποιήθηκε με την γερμανική κωμόπολη Μαρκτλ αμ Ινν, γενέτειρα του διαδόχου του, Πάπα Βενέδικτου ΙΣΤ΄.

## Ιστορία

## Παραπομπές


## Εξωτερικοί σύνδεσμοι

* Δημοτικό Συμβούλιο του Βαντοβίτσε (πολωνικά)
* Τουριστικές πληροφορίες
* Πολιτιστικο Κέντρο και Μουσείο του Βαντοβίτσε
* Οικογενειακή κατοικία του Μουσείου του Αγίου Πατέρα Ιωάννη Παύλου Β΄ στο Βαντοβίτσε
* Πληροφορίες σχετικά με το Βαντοβίτσε 
* Εβραϊκή κοινότητα στο Βαντοβίτσε στο Virtual Shtetl

Κατηγορία:Πόλεις της Πολωνίας
Κατηγορία:Πόλεις του Βοεβοδάτου της Μικράς Πολωνίας
Κατηγορία:Πόβιατ Βαντοβίτσε
Κατηγορία:Μικρά Πολωνία
Κατηγορία:Βοεβοδάτο Κρακοβίας (14ος αιώνας-1795)
Κατηγορία:Βασίλειο της Γαλικίας και Λοδομερίας
Κατηγορία:Βοεβοδάτο Κρακοβίας (1919-1939)
Κατηγορία:Τοποθεσίες του Ολοκαυτώματος στην Πολωνία
24 Θέμις

**24 Θέμις** 



Ανακάλυψη

Ανακαλύφθηκε από Ανιμπάλε ντε Γκάσπαρις 

Ανακαλύφθηκε στις 5 Απριλίου 1853 

Χαρακτηριστικά τροχιάς

Αφήλιο 530.250.000 km  (3,545 AU)

Περιήλιο 406.202.000 km  (2,715 AU)

Ημιάξονας τροχιάς 468.226.000 km  (3,130 AU)

Εκκεντρότητα 0,132

Περίοδος περιφοράς 2.022,524 ημέρες  (5,54 χρόνια)

Μέση Ταχύτητα Τροχιάς 16,76&nbsp;km/s 

Κλίση 0,760° ως προς την Εκλειπτική 

Μήκος του ανερχόμενου σημείου 35,992° 

Όρισμα του περιηλίου 107,989° 

Φυσικά Χαρακτηριστικά

 Ακτίνα  99 km 

Μάζα 1,13 ± 0,43 ×1019 kg

Μέση πυκνότητα 2,78 ± 1,35 g/cm³

Επιφανειακή Βαρύτητα στον Ισημερινό 0,15 m/s<sup>2</sup>

Ταχύτητα Διαφυγής 87&nbsp;m/s

Αστρονομική περίοδος περιστροφής 0,34892 ημέρες  (8 h) 

Λευκαύγεια 0,067 

Φασματικός τύπος C 

Φαινόμενο μέγεθος - 

Απόλυτο μέγεθος 7,08 

Θερμοκρασία


ελάχ.μέσημεγ.
  ~159 K  



Η **Θέμις** (αγγλικά:**Themis**) είναι ο αστεροειδής (μικρός πλανήτης) με αύξοντα αριθμό ανακαλύψεως 24. Είναι ένας από τους μεγαλύτερους αστεροειδείς της Κύριας Ζώνης. Το απόλυτο μέγεθός της, όπως αυτό ορίζεται για το Ηλιακό σύστημα, είναι 7,08. Ανακαλύφθηκε στις 5 Απριλίου 1853 από τον Ανιμπάλε ντε Γκάσπαρις, που παρατηρούσε από τη Νάπολη της Ιταλίας, και πήρε το όνομά της από τη Θέμιδα, την προσωποποίηση της θείας τάξεως και του νόμου στην αρχαία ελληνική μυθολογία. Η Θέμις περιφέρεται περί τον Ήλιο σε μέση απόσταση (μεγάλο ημιάξονα της τροχιάς της) 3,130 αστρονομικών μονάδων ή 468,2 εκατομμυρίων χιλιομέτρων. Η εκκεντρότητα της τροχιάς της είναι e = 0,132. Μία περιφορά της περί τον Ήλιο συμπληρώνεται σε 2.022,5 ημέρες. Η κλίση της τροχιάς της Θέμιδος ως προς την εκλειπτική είναι σχετικώς μικρή, μόλις 46 λεπτά της μοίρας. Η Θέμις αποτελεί το μεγαλύτερο μέλος της ομώνυμης οικογένειας αστεροειδών («Οικογένεια της Θέμιδος» ή «Θεμίστεια»).

Η μέση «διάμετρος» της Θέμιδος είναι 198 χλμ. και την κατατάσσει ανάμεσα στους 16 μεγαλύτερους από τους (χιλιάδες) αστεροειδείς της Κύριας Ζώνης. Η μάζα της είναι αβέβαιη, αν και η πυκνότητά της φαίνεται σημαντική. Η Θέμις περιστρέφεται γύρω από τον εαυτό της μία φορά κάθε 8 ώρες και 23 λεπτά. Η λευκαύγειά της (0,067) είναι πολύ μικρή, υποδεικνύοντας ένα πολύ σκουρόχρωμο σώμα.
## Εξωτερικοί σύνδεσμοι
* Προσομοίωση τροχιάς (Java Applet) / Εφημερίδα

Θεμις
It's My Body

To **It's My Body** είναι μια πορνογραφική ταινία Αμερικανικής παραγωγής γυρισμένη το 1985. Πρωταγωνιστούν οι Τρέισι Λορντς, Greg Rome, Kevin James, Marc Wallice, Peter North, Stacey Donovan, Κρίστι Κάνιον, Cara Lott και Honey Wilder. 

Η Τρέισι Λορντς ήταν μόλις 16 ετών όταν γύρισε τη συγκεκριμένη ταινία και μετά την αποκάλυψη του σκανδάλου η ταινία αποσύρθηκε από την Αμερικανική αγορά, εντούτοις η ταινία είναι κανονικά διαθέσιμη σε χώρες όπου η νόμιμη ηλικία για συμμετοχή σε ταινίες πορνό είναι μικρότερη των 18. Η ταινία περιέχει μια σκηνή ομαδικού σεξ που προκάλεσε αρκετές αντιδράσεις και λογοκρίθηκε στην Πορτογαλία. Εφημερίδες σε πολλές άλλες χώρες (π.χ Τουρκία) έγραψαν υποτιμητικά σχόλια για την ταινία. Η ταινία που σήμερα θεωρείται μια από τις κλασσικές του είδους τελειώνει με σκηνές ομαδικού σεξ και ομαδικής πεολειξίας.

## Πληροφορίες
*Σκηνοθεσία: *Jerome Bronson*
*Σενάριο: *Will Kelly*
*Διανομή: *CDI Home Video*
*Διάρκεια: *78 λεπτά*
*Γλώσσα: *[[Αγγλικά]]*

Κατηγορία:Ταινίες του 1985
Κατηγορία:Πορνογραφικές ταινίες
Κατηγορία:Αγγλόφωνες ταινίες
Τριχεχίδες

Οι **τριχεχίδες** είναι οικογένεια υδρόβιων θηλαστικών που ανήκει στην τάξη των σειρηνοειδών. Στην οικογένεια αυτή και συγκεκριμένα στο γένος Τρίχεχος, υπάγονται τα τρία είδη μανάτου που ζουν σήμερα, οι *Trichechus inunguis*, *Trichechus manatus* και *Trichechus senegalensis*. Τα ογκώδη ζώα της οικογένειας των τριχεχιδών μαζί με αυτά της οικογένειας των ντιγκονγκιδών ή αλικοριδών καλούνται συχνά «θαλάσσιες αγελάδες».
Ευτρόπιος

Ο **Ευτρόπιος** μπορεί να αναφέρεται στα εξής πρόσωπα:

* Ευτρόπιος (ιστορικός): 4ος αιώνας μ.Χ.
* Ευτρόπιος (ύπατος): 4ος αιώνας μ.Χ.
* Ευτρόπιος (μάρτυρας): Εορτάζει στις 3 Μαρτίου

Κατηγορία:Αποσαφηνίσεις ονομάτων
Ολύμπιος (έξαρχος)

Ο **Ολύμπιος** ήταν ένα από τους Εξάρχους της Ραβέννας. Υπήρξε επικεφαλής του αυτοκρατορικού κοιτώνα (αυτοκρατορικός αρχιθαλαμηπόλος). Το 649 ο αυτοκράτορας Κώνστας Β΄ τον διέταξε να συλλάβει τον Πάπα Μαρτίνο Α΄. την περίοδο εκείνη ήταν ήδη έξαρχος, αλλά δεν μπορούμε να είμαστε βέβαιοι για την ακριβή ημερομηνία διορισμού του ως Εξάρχου Ραβέννας. Σύμφωνα με τις πηγές ο Πάπας Μαρτίνος κατηγορείτο γιατί δεν είχε ζητήσει την έγκριση του αυτοκράτορα μετά την εκλογή του. Τα πραγματικά βέβαια αίτια ήταν η στάση του Μαρτίνου έναντι του Μονοθελητισμού, που ερχόταν σε αντίθεση με την αυτοκρατορική πολιτική. Όταν ο Ολύμπιος μπήκε στη Ρώμη βρισκόταν σε εξέλιξη σύνοδος με τη συμμετοχή και του Μαξίμου του Ομολογητή για την καταδίκη του Μονοθελητισμού. Τελικά μετά την είσοδό του στη Ρώμη και τη συνάντηση του με τον Πάπα αποφάσισε να συνταχθεί μαζί του και να αυτοανακηρυχθεί αυτοκράτορας. Αργότερα κατευθύνθηκε στη Σικελία, στην οποία, αφού την κατέλαβε, εγκατέστησε την έδρα του. Λίγο μετά, το 652 πέθανε από κάποια μεταδοτική ασθένεια που είχε προσβάλει και το στράτευμα του. Μετά το θάνατό του το Εξαρχάτο της Ραβέννας επανήλθε ομαλά στον έλεγχο του νέου αυτοκρατορικού Εξάρχου και την προσαγωγή του Πάπα και του Μαξίμου σε δίκη για προδοσία στην Κωνσταντινούπολη.

Κατηγορία:Έξαρχοι Ραβένας
Κατηγορία:Βυζαντινοί του 7ου αιώνα
Μάριο Γκαλίνοβιτς

Ο **Μάριο Γκαλίνοβιτς** (*Mario Galinović*, 15 Νοεμβρίου 1976) είναι Κροάτης πρώην ποδοσφαιριστής, ο οποίος αγωνιζόταν ως τερματοφύλακας. 

## Σταδιοδρομία σε συλλόγους
Από το 1993 μέχρι το 2002, έπαιζε στην ομάδα της γενέτειράς του Όσιγιεκ. Το 2002, μεταπήδησε στην Κάμεν Ίνγκραντ, ενώ δύο χρόνια αργότερα ήρθε στην Ελλάδα για λογαριασμό του Παναθηναϊκού. Αν και στην αρχή αμφισβητήθηκε, από τα μέσα της περιόδου 2004-05, είχε θέση βασικού στο «τριφύλλι», με το οποίο κατέκτησε το νταμπλ της σεζόν 2009-2010. Το 2010-11 έπαιξε στον Α.Ο. Καβάλα και το 2011-12 πήγε στην Κέρκυρα όπου και ολοκλήρωσε την καριέρα του ως ποδοσφαιριστής.

Τον Απρίλιο του 2015 ανέλαβε προπονητής τερματοφυλάκων στις ακαδημίες του Παναθηναϊκού, ενώ το Μάιο του 2016 ανέλαβε την εκγύμναση των τερματοφυλάκων της πρώτης ομάδας.

## Τίτλοι
* **[[ΝΚ Όσιγιεκ|Όσιγιεκ]]**
** **[[Κύπελλο Κροατίας (ποδόσφαιρο ανδρών)|Κύπελλο Κροατίας]] (1)**: 1999
* **[[Παναθηναϊκός (ποδόσφαιρο)|Παναθηναϊκός]]**
** **[[Πρωτάθλημα Ελλάδας ποδοσφαίρου ανδρών|Πρωτάθλημα Ελλάδας]] (1)**: 2010
** **[[Κύπελλο Ελλάδας (ποδόσφαιρο ανδρών)|Κύπελλο Ελλάδας]] (1)**: 2010

## Παραπομπές


## Πηγές

* ΜΑΡΙΟ ΓΚΑΛΙΝΟΒΙΤΣ (Mario Galinovic)
* Mario Galinovic
* Mario Galinovic
* Mario Galinovic

Κατηγορία:Κροάτες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές ΝΚ Όσιγιεκ
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές ΝΚ Κάμεν Ίνγκραντ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Α.Ο. Κέρκυρας
Πιερ-Οβόνο Εμπέντε

Ο **Πιέρ Εμπέντε** (*Pierre-Romain Ebede Owono*, Γιαουντέ, 19 Φεβρουαρίου 1980) είναι Καμερουνέζος ποδοσφαιριστής. Αγωνίζεται στη θέση του τερματοφύλακα και ανήκει στην Ουνιόν Σπορτίβ Ντουαλά του Καμερούν.

## Καριέρα

Ο **Εμπέντε** αγωνίστηκε στο παρελθόν σε τρεις ελληνικές ομάδες, αρχικά στον Απόλλωνα Καλαμαριάς (Β' εθνική) μεταξύ 1998 και 2002, στη συνέχεια στη νεοφώτιστη στην Α' εθνική Χαλκηδόνα (2002 - 2005) και έπειτα στον Παναθηναϊκό (2005 - 2007),όπου τον πρώτο χρόνο έμεινε στη σκιά του βασικού Μάριο Γκαλίνοβιτς ενώ κατά τη δεύτερη χρονιά πήρε ευκαιρίες χωρίς να καταφέρει να εντυπωσιάσει.

Στη συνέχεια και για ένα χρόνο (2007 - 2008) αγωνίστηκε στο πρωτάθλημα Γαλλίας με την ομάδα της Μετς, για να μεταπηδήσει το καλοκαίρι του 2008 στο κυπριακό πρωτάθλημα αγωνιζόμενος στην ομάδα της ΑΕΛ Λεμεσού. Έχει αγωνισθεί και μία φορά με την εθνική του Καμερούν, το 2006.

## Παραπομπές


## Πηγές

* Ebede, Pierre

Κατηγορία:Καμερουνέζοι ποδοσφαιριστές
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Χαλκηδόνας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Τονέρ Γιαουντέ
Κατηγορία:Ποδοσφαιριστές ΦΚ Άστρα Τζιούρτζιου
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Καμερούν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
Μίκαελ Άντονσον

Ο **Μίκαελ Αντονσον** (*Hans Mikael Antonsson*, 31 Μαΐου 1981) είναι διεθνής Σουηδός ποδοσφαιριστής που αγωνίζεται ως κεντρικός αμυντικός.

## Βιογραφικό
Γεννήθηκε στις 31 Μαΐου του 1981 στην Καλσκρόνα της Σουηδίας και ξεκίνησε την σταδιοδρομία του από την AIK* Sillhövda*.Από το 1998 μέχρι το 2004 αγωνίστηκε στην Γκέτεμποργκ,για να ακολουθήσει μια διετία στην Αούστρια Βιέννης,καθώς η ομάδα της Βιέννης τον απέκτησε καταβάλωντας 450.000 € στον σουηδικό σύλλογο. Το καλοκαίρι του 2006 έμεινε ελεύθερος από τους Αυστριακούς και ο Παναθηναϊκός κινήθηκε για την απόκτησή του, έπειτα από εισήγηση του τότε προπονητή της ομάδας Χανς Μπάκε. Το πέρασμά του από την Ελλάδα ήταν μικρό και χωρίς επιτυχία καθώς δεν κατάφερε να πείσει για την αξία του και παροπλίστηκε. Επόμενος σταθμός της καριέρας του ήταν η Φ.Κ. Κοπεγχάγη, στην οποία βρίσκεται μέχρι σήμερα.

Ο Άντονσον έχει διατελέσει διεθνής με την εθνική ομάδα της χώρας του,μετρώντας 4 συμμετοχές από το 2004.

## Στατιστικά

## Τίτλοι
* Αυστριακό πρωτάθλημα: 2006
* Κύπελλο Αυστρίας: 2005, 2006

Αντονσον Μικαελ
Αντονσον Μικαελ
Αντονσον Μικαελ
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Μπολόνια ΦΚ 1909
Κατηγορία:Ποδοσφαιριστές ΙΦΚ Γκέτεμποργκ
Κατηγορία:Ποδοσφαιριστές Εθνικής Σουηδίας Κ21
Κατηγορία:Ποδοσφαιριστές Αούστρια Βιέννης
Κατηγορία:Ποδοσφαιριστές ΦΚ Κοπεγχάγη
Κατηγορία:Ποδοσφαιριστές Εθνικής Σουηδίας Κ17
Αντονσον Μικαελ
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Σουπερλίγκα Δανίας
Κατηγορία:Σουηδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στη Δανία
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στην Αυστρία
Υπόσταση

Η **υπόσταση** (Αρχαία Ελληνικά: ὑπόστασις) είναι η υποκείμενη κατάσταση ή η υποκείμενη ουσία και είναι η θεμελιώδης πραγματικότητα που υποστηρίζει όλα τα άλλα. Στον Νεοπλατωνισμό την υπόσταση της ψυχής, του νου και του «ενός» εξέτασε ο Πλωτίνος. Πριν τον Χριστιανισμό και την θεολογία των Καππαδόκων Πατέρων η έννοια της ουσίας δεν διαφοροποιούνταν από την έννοια της υπόστασης. Στη χριστιανική θεολογία η υπόσταση είναι διάφορη αλλά αναπόσπαστη της ουσίας και η Αγία Τριάδα αποτελείται από τρεις υποστάσεις αλλά από μία ουσία: Υπόσταση του Πατρός, Υπόσταση του Υιού και Υπόσταση του Αγίου Πνεύματος, η οποία υπόσταση είναι συνώνυμο του προσώπου.

## Παραπομπές σημειώσεις


## Βιβλιογραφία

* 

Κατηγορία:Χριστιανική θεολογία
Κατηγορία:Μεταφυσική
Κατηγορία:Ελληνιστική φιλοσοφία
Ηλίας Κώτσιος

Ο **Ηλίας Κώτσιος** (Λάρισα, 25 Απριλίου 1977) είναι Έλληνας πρώην ποδοσφαιριστής, ο οποίος αγωνιζόταν στη θέση του αμυντικού. 

## Καριέρα
Ξεκίνησε την καριέρα του αγωνιζόμενος στον Ίκαρο Νεάπολης για να μεταγραφεί στη συνέχεια στην ομάδα του Ηρακλή Λάρισας (Δ΄ Εθνική), όπου αγωνίστηκε ως το 1997. Στη συνέχεια μεταπήδησε στον ΟΦΗ μετά από πρόταση του Ηλία Σελιώνη  πρωην παίκτη της ομάδας. Aγωνίστηκε στον ΟΦΗ για 6½ χρόνια, από το 1997–98 μέχρι το πρώτο μισό της περιόδου 2003–04.

Αποκτήθηκε από τον Παναθηναϊκό κατά τη διάρκεια της χειμερινής μεταγραφικής περιόδου της χρονιάς εκείνης και αγωνίστηκε μέχρι το 2007, για 3½ χρόνια. Το καλοκαίρι της ίδιας χρονιάς επέστρεψε στη γενέτειρά του, όπου αγωνίστηκε με τα χρώματα της Λάρισας για 2 χρόνια.

Από το 2009 μέχρι το 2012 αγωνίστηκε με τα χρώματα του ΠΑΣ Γιάννινα, ενώ η περίοδος 2012–13 τον βρήκε αγωνιζόμενο στην Καλλονή, όπου σημείωσε το γκολ με το οποίο η ομάδα της Λέσβου εξασφάλισε για πρώτη φορά στην ιστορία της αλλά και γενικότερα για ομάδα από το νησί, την άνοδο στην Α΄ Εθνική κατηγορία. Τον Ιανουάριο του 2014 συμφώνησε να συνεχίσει την καριέρα του στον Λεβαδειακό.

Στις 6 Οκτωβρίου 2015 ανακοινώθηκε η συμφωνία του με τον ΟΦΗ, επιστρέφοντας στον σύλλογο έπειτα από έντεκα χρόνια, παραμένοντας μέχρι το 2017 όταν αποσύρθηκε από την ενεργό δράση. Ολοκλήρωσε την πολύχρονη καριέρα του συμπληρώνοντας 382 συμμετοχές πρωταθλήματος και 30 τέρματα.

## Τίτλοι
Στην καριέρα του κατέκτησε δύο τίτλους, στην πρώτη του χρονιά στον Παναθηναϊκό:
* Πρωτάθλημα 2003–04 
* Κύπελλο 2003–04

## Παραπομπές


## Πηγές
* Ο Ηλίας Κώτσιος στο soccerway
* Το προφίλ του Ηλία Κώτσιου στο transfermarkt
* "Football League Αφιέρωμα 2010-2011", εφ. Εξέδρα, 11/9/2010.

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Καλλονής
Κατηγορία:Ποδοσφαιριστές Λεβαδειακού
Κατηγορία:Προπονητές ποδοσφαίρου Εργοτέλη
Κατηγορία:Ποδοσφαιριστές Σούπερ Λιγκ Ελλάδας
Πολυάννα

Η **Πολυάννα** είναι το όνομα της νουβέλας της Έλενορ Πόρτερ του 1913 η οποία είναι κλασσικό παιδικό βιβλίο. Η Πολυάννα είναι φανταστικός χαρακτήρας του βιβλίου, ένα κοριτσάκι που καταφέρνει να μοιράσει αισιοδοξία και καλή διάθεση σε όλο τον κόσμο που βρίσκεται γύρω του.

## Εξωτερικοί σύνδεσμοι
* 
* ''Η Πολυάννα'' , online στη Ye Olde Library 
* Ελεύθερη έκδοση του βιβλίου Πολυάννα στη the Literature Page

Κατηγορία:Αμερικανικά μυθιστορήματα
Κατηγορία:Μυθιστορήματα για παιδιά
Κατηγορία:Μυθιστορήματα του 1913
Νασίφ Μόρις

Ο **Νασίφ Μόρις** (*Mogammat Nasief Morris*, 16 Απριλίου 1981) είναι Νοτιοαφρικανός πρώην ποδοσφαιριστής που πέρασε το μεγαλύτερο μέρος της επαγγελματικής του καριέρας στο ελληνικό πρωτάθλημα, φορώντας τη φανέλα του Άρη και του Παναθηναϊκού.

Γεννήθηκε στο Κέιπ Τάουν της Νότιας Αφρικής στις 16 Απριλίου 1981. Αγωνίστηκε ως αμυντικός. Από τα 16 του χρόνια, έπαιζε επαγγελματικά στη Σάντος της Νότιας Αφρικής. Το 2001 ήρθε στην Ελλάδα για λογαριασμό του Άρη. Στον σύλλογο της Θεσσαλονίκης παρέμεινε δύο χρόνια και το 2003 κατηφόρισε στην Αθήνα και τον Παναθηναϊκό, όπου αγωνίστηκε για 4 1/2 χρόνια. Μετά από δύο σεζόν στην Ισπανία για λογαριασμό των Ουέλβα και Ρασίνγκ Σανταντέρ και μία στην Κύπρο με τον Απόλλων Λεμεσού, επέστρεψε στη Νότια Αφρική, όπου τελείωσε την καριέρα του φορώντας τη φανέλα της πρώτης του ομάδας, Σάντος.

## Καριέρα

Κατηγορία:Αμυντικοί ποδοσφαιριστές
Κατηγορία:Νοτιοαφρικανοί ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Εθνικής Νότιας Αφρικής
Κατηγορία:Ποδοσφαιριστές Ράθινγκ Σανταντέρ
Κατηγορία:Ποδοσφαιριστές Σάντος ΦΚ (Νότια Αφρική)
Κατηγορία:Ποδοσφαιριστές Ρεκρεατίβο Ουέλβα
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Σούπερσπορ Γιουνάιτεντ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Κύπρο
Πυρηνικό όπλο

μικρογραφία|254x254εσ|Χώρες με πυρηνικά όπλα
Η μεγάλη απελευθέρωση ενέργειας που παρατηρείται στις πυρηνικές αντιδράσεις οδήγησε στη μελέτη, κατασκευή και παραγωγή πανίσχυρων όπλων με τεράστια εκρηκτική δύναμη. Τα **πυρηνικά όπλα** (nuclear weapons, armes nucléaires) λειτουργούν με βάση την πυρηνική σχάση ή την πυρηνική σύντηξη. 

Στα ***πυρηνικά όπλα σχάσης***, που λέγονται και *[[ατομική βόμβα|ατομικές βόμβες]]*, η αλυσιδωτή αντίδραση είναι ανεξέλεγκτη, και όχι ελεγχόμενη όπως στους πυρηνικούς αντιδραστήρες. Αυτό σημαίνει πως σε κάθε κλάσμα του δευτερολέπτου διασπάται ένας μεγάλος αριθμός πυρήνων που απελευθερώνουν ασύλληπτη ποσότητα ενέργειας με μια τρομακτική έκρηξη. Περισσότερο όμως καταστροφικά θεωρούνται τα ***θερμοπυρηνικά όπλα*** ή ''βόμβες υδρογόνου'', όπου συνδυάζεται η πυρηνική σχάση με τη σύντηξη. Για παράδειγμα η βόμβα Β53 που κατασκευάστηκε την περίοδο του Ψυχρού Πολέμου και συγκεκριμένα κατά την Κρίση των Πυραύλων στην Κούβα (1962) είχε 600 φορές πιο καταστροφική ισχύ από τη βόμβα στη Χιροσίμα. Τα πυρηνικά, μαζί με τα βιοχημικά, χαρακτηρίζονται ως όπλα μαζικής καταστροφής, σε αντίθεση με τα συμβατικά όπλα μικρής κλίμακας.

Η πρώτη και μοναδική φορά που χρησιμοποιήθηκε ατομική βόμβα σε πολεμική σύγκρουση ήταν από τις Ηνωμένες Πολιτείες Αμερικής εναντίον της Ιαπωνίας κατά τον Β΄ Παγκόσμιο Πόλεμο, και δεν έχει επαναληφθεί λόγω των τραγικών συνεπειών της. Γίνονται παρ' όλα αυτά δοκιμές από διάφορες χώρες, σε απομακρυσμένες περιοχές ή υποθαλάσσιες εκρήξεις.

## Συνθήκη για την Απαγόρευση των Πυρηνικών Όπλων
μικρογραφία|249x249εσ|Χώρες που ψήφισαν υπέρ της Συνθήκης του ΟΗΕ για απαγόρευση των πυρηνικών όπλων (2017)
μικρογραφία|249x249εσ|Χώρες που έχουν επικυρώσει τη συνθήκη για κατάργηση των πυρηνικών όπλων
Η Συνθήκη για την Απαγόρευση των Πυρηνικών Όπλων (TPNW) είναι η πρώτη νομικά δεσμευτική διεθνής συμφωνία για την πλήρη απαγόρευση των πυρηνικών όπλων, με στόχο την εξάλειψή τους. Εγκρίθηκε από τον Οργανισμό Ηνωμένων Εθνών στις 7 Ιουλίου 2017, με την υπερψήφιση από 122 κράτη. Προκειμένου να τεθεί σε ισχύ, απαιτείται υπογραφή και επικύρωση από τουλάχιστον 50 χώρες. Στις 24 Οκτωβρίου 2020 η Ονδούρα έγινε η 50η χώρα που επικύρωσε τη Συμφωνία για την Απαγόρευση των Πυρηνικών Όπλων, δίνοντας τη δυνατότητα να τεθεί σε ισχύ μέσα σε 90 ημέρες (Ιανουάριος 2021). Πράγματι τέθηκε σε ισχύ στις 22 Ιανουαρίου 2021. 

Μέχρι τις 17 Οκτωβρίου 2025, 94 κράτη έχουν υπογράψει και 74 έχουν αποδεχτεί, εγκρίνει, επικυρώσει ή προσχωρήσει στη Συνθήκη.

## Παραπομπές


## Δείτε επίσης

* Συνθήκη μη διάδοσης πυρηνικών όπλων
Πυρηνοκίνητο πλοίο

[thumb|right|280px|Το πυρηνοκίνητο [φορτηγό πλοίο Σαβάννα]]

**Πυρηνοκίνητο πλοίο** (nuclear ship) (NS) χαρακτηρίζεται το πλοίο εκείνο που χρησιμοποιεί ως μέσον πρόωσης πυρηνική ενέργεια. Αποτελεί την τελευταία εξέλιξη μέσου πρόωσης των μηχανοκινήτων πλοίων.

Τα πλοία αυτά σε ειδικό διαμέρισμα πρώραθεν του μηχανοστασίου φέρουν πυρηνικό αντιδραστήρα τύπου **PWR** που θέτει σε κίνηση τις ηλεκτρομηχανές (τουρμπίνες).

Σχετικές μελέτες εφαρμογής επέκτασης της πυρηνικής ενέργειας ως μέσον πρόωσης εμπορικών πλοίων ξεκίνησαν πολλές Χώρες. Σημαντικότερες ήταν των Γερμανών με την ναυπήγηση του μεταλλευματοφόρου "Otto Hahn", των Κινέζων με το επιβατηγό "Zan Than", των Ρώσων με το Παγοθραυστικό "Λένιν" και των Αμερικανών με το φορτηγό πλοίο γραμμής (λάινερ) "Savannah" που ναυπηγήθηκε το 1962.

Η πειραματική αυτή χρήση στα εμπορικά πλοία δεν πέτυχε όμως και το τελειότερο απ' όλα τα παραπάνω, το αμερικανικό "Σαβάννα" αποσύρθηκε από την εκμετάλλευσή του ως "λίαν αντιοικονομικό".

Αντίθετα όμως η εφαρμογή της πυρηνικής ενέργειας ως μέσον πρόωσης πολεμικών πλοίων υπήρξε μάλλον επιτυχής πλην ελαχίστων εξαιρέσεων (ατυχημάτων) ιδίως σε υποβρύχια και αεροπλανοφόρα για τα οποία η έννοια "ακτίνα δράσης" (δηλαδή μέγιστη απόσταση χωρίς ανεφοδιασμό) παραμένει άγνωστος!
* Πρώτο πυρηνοκίνητο πλοίο που ναυπηγήθηκε ήταν το αμερικανικό υποβρύχιο "USS Nautilus (SSN-571)" το 1954.

## Εξωτερικοί σύνδεσμοι
* 


Κατηγορία:Πυρηνική ενέργεια
Νωτιαία μυϊκή ατροφία

Η **νωτιαία μυϊκή ατροφία** (spinal muscular atrophy - SMA) είναι μια σχετικά σπάνια νευροεκφυλιστική-νευρομυϊκή ασθένεια γενετικά προκαθορισμένη. Ο προοδευτικός εκφυλισμός των κεντρικών και περιφερικών μυών οδηγεί σε δυσκαταποσία, αναπνευστική ανεπάρκεια, κινητική αναπηρία, σε διαφορετικό βαθμό εκδήλωσης ανάλογα με τον τύπο και τη σοβαρότητα της νόσου. Θεωρείται μετά την κυστική ίνωση η δεύτερη θανατηφόρα νόσος για τον καυκάσιο φυλετικό τύπο.

## Αιτιολογία
Η νόσος οφείλεται στην απουσία ή μειωμένη παρουσία του γονιδίου SMN1, (survival motor neuron 1) υπεύθυνο για τη μεταφορά της εντολής κίνησης από τον εγκέφαλο (νευρικά κύτταρα) στους μύες. Διακρίνεται σε 4 τύπους ανάλογα με την έναρξη εκδήλωσης της νόσου. Πρακτικά ένα στά 40 άτομα του γενικού πληθυσμού φέρουν τη γενετική ανωμαλία. Εάν δύο ετερόφυλα άτομα με την γενετική διαταραχή τεκνοποιήσουν, τα παιδιά έχουν πιθανότητα 25% εκδήλωσης της νόσου.

## Τύποι της νόσου
#**Τύπος 0**: παρουσιάζεται σε εμβρυϊκή ηλικία. Το έμβρυο παρουσιάζει μειωμένη αναπνευστική ικανότητα μετά τη γέννηση, από την οποία επέρχεται θάνατος εξαιτίας αναπνευστικών επιπλοκών.
#**Τύπος 1**: ξεκινά κατά τη γέννηση ή στην ηλικία των 6 μηνών. Τα παιδιά που γεννούνται με την νόσο και παρουσιάζουν αναπνευστικές επιπλοκές στα δύο πρώτα χρόνια.
#**Τύπος 2**: ξεκινά πριν 18 μήνες ζωής και τα μωρά παρουσιάζουν αδυναμία βάδισης και διατήρησης της όρθιας στάσης.
#**Τύπος 3**:  ξεκινά πριν ή μετά την ηλικία των 3 ετών και είναι δυνατή η βάδιση χωρίς υποστήριξη
#**Τύπος 4**: Η νόσος εμφανίζεται στην ενήλικο ζωή και εξελίσσεται σε σχετική λειτουργική αναπηρία.

## Κλινική εικόνα

#Υποβοηθούμενη κίνηση 
#Ατροφία μυών των άκρων 
#Αναπνευστική δυσχέρεια 
#Αδυναμία κατάποσης (κατά περίπτωση) 
#Ατροφία μυών του κορμού

## Παραπομπές


## Εξωτερικοί σύνδεσμοι

* 

Κατηγορία:Γενετικές διαταραχές
Those Young Girls

Το **Those Young Girls** είναι μια Αμερικανική πορνογραφική ταινία γυρισμένη το 1984. Πρωταγωνιστούν οι Τρέισι Λορντς, Τζίντζερ Λιν (σε ιστορία της οποίας βασίστηκε το σενάριο), Harry Reems και John Holmes.

Η ταινία είναι μια από τις δύο που πρόλαβε να γυρίσει η 15χρονη ακόμη τότε (αρχές 1984) Τρέισι Λορντς. Οι παραγωγοί της ταινίας αντιμετώπησαν κατηγορίες για συμμετοχή ανηλίκου σε πορνογραφική ταινία, οι οποίες αργότερα απεσύρθησαν όταν αποκαλύφθηκε οτι η Τρέισι είχε χρησιμοποιήσει πλάστα δικαιολογιτικά. Εντούτοις η ταινία έχει κριθεί παράνομη στις Η.Π.Α και η πώληση και κατοχή της απαγορέυεται.

## Πληροφορίες
*Σκηνοθεσία: *Miles Kidder*
*Σενάριο: *Ernest Mackintosh* & *Frank Mackintosh*
*Διανομή: *Paradise Visuals*
*Διάρκεια: *72 λεπτα*
*Γλώσσα: *[[Αγγλικά]]*

## Εξωτερικοί σύνδεσμοι
*H ταινία στην IMDb
*H ταινία στην IAFD
*Κριτική 

Κατηγορία:Ταινίες του 1984
Κατηγορία:Αγγλόφωνες ταινίες
Κατηγορία:Πορνογραφικές ταινίες
Ντέρεκ Γουόλκοτ

Ο **Ντέρεκ Γουόλκοτ** (αγγλ.: *Derek Walcott*, 23 Ιανουαρίου 1930 - 17 Μαρτίου 2017) ήταν συγγραφέας από την Αγία Λουκία, βραβευμένος με Νόμπελ Λογοτεχνίας. 

## Βιογραφία

Γεννήθηκε το 1930 στην Αγία Λουκία των Μικρών Αντιλλών. Αποφοίτησε από το Πανεπιστήμιο των Δυτικών Ινδιών στην Τζαμάικα και σπούδασε θέατρο στις Η.Π.Α., με υποτροφία του Ιδρύματος Ροκφέλερ. Το 1953 εγκαταστάθηκε στο Τρινιντάντ, όπου εργάστηκε ως κριτικός θεάτρου και τέχνης και από το 1959 μέχρι το 1979 διηύθυνε το Θεατρικό Εργαστήριο του Τρινιντάντ, το οποίο ίδρυσε ο ίδιος. Το 1962 δημοσιεύθηκε η συλλογή του *In a Green Night* και η ποίηση του άρχισε να κερδίζει τη διεθνή αναγνώριση. Το 1998 τιμήθηκε από τη Βασίλισσα του Ηνωμένου Βασιλείου για το έργο του, το 1990 το έργο του *Όμηρος* κέρδισε το βραβείο *W.H.Smith* και το 1992 του απονεμήθηκε το βραβείο Νόμπελ. Είναι επίτιμο μέλος της *Αμερικανικής Ακαδημίας Γραμμάτων και Τεχνών*. Δίδαξε δημιουργική γραφή ποίησης και θεάτρου στα Πανεπιστήμια Κολούμπια, Γέηλ και Χάρβαρντ. Από το 1981 είναι καθηγητής στο Πανεπιστήμιο της Βοστώνης. Το 2006 αναγορεύθηκε επίτιμος διδάκτορας του Πανεπιστημίου Αθηνών. Εκτός από τη μεγάλη ποιητική του προσφορά, είναι γνωστός και για τα θεατρικά έργα του τα οποία έχουν παιχτεί σ' όλο τον κόσμο και έχουν σημειώσει ιδιαίτερη επιτυχία στο Λονδίνο και τη Νέα Υόρκη.

## Επιλεγμένα έργα
### Ποιητικές συλλογές
* (1948) *25 Poems*
* (1949) *Epitaph for the Young: Xll Cantos*
* (1951) *Poems*
* (1962) *In a Green Night: Poems 1948&ndash;60*
* (1964) *Selected Poems*
* (1965) *The Castaway and Other Poems*
* (1969) *The Gulf and Other Poems*
* (1973) *Another Life* 
* (1976) *Sea Grapes*
* (1979) *The Star-Apple Kingdom*
* (1981) *Selected Poetry*
* (1981) *The Fortunate Traveller* 
* (1983) *The Caribbean Poetry of Derek Walcott and the Art of Romare Bearden*
* (1984) *Midsummer* 
* (1986) *Collected Poems, 1948-1984*
* (1987) *The Arkansas Testament*
* (1990) *Omeros*
* (1997) *The Bounty* 
* (2000) *Tiepolo's Hound*
* (2004) *The Prodigal*

## Παραπομπές


Κατηγορία:Βραβευμένοι με Νόμπελ Λογοτεχνίας
Άντριου Γουάιλς

Ο **Άντριου Γουάιλς** (*Andrew John Wiles*, γενν. 11 Απριλίου 1953) είναι Άγγλος μαθηματικός.

Ασχολείται με τη θεωρία αριθμών και εργάζεται στο πανεπιστήμιο του Πρίνστον. Το μεγαλύτερό του επίτευγμα είναι η επίλυση ενός εκ των διασημότερων προβλημάτων των μαθηματικών. Πρόκειται για την απόδειξη του Τελευταίου Θεωρήματος του Φερμά, το οποίο απασχόλησε την μαθηματική κοινότητα για πάνω από 3 αιώνες.

## Βραβεία και τιμητικές διακρίσεις
Για την απόδειξη του Τελευταίου Θεωρήματος του Φερμά έλαβε τα εξής βραβεία και τιμητικές διακρίσεις
* το 1997 κέρδισε το **Βραβείο του Βόλφσκελ** (γερμ. *Wolfskehl*). Το 1908 είχαν διατεθεί αρχικά ως βραβείο το ποσό των 100.000 Μάρκων (των λεγόμενων 'χρυσών') από την τότε Βασιλική Εταιρία των Επιστημών (γερμ. *Königliche Gesellschaft der Wissenschaften*) στο Γκέτινγκεν (*Göttingen*) της Γερμανίας, ειδικά για να αποδειχθεί το Τελευταίο θεώρημα του Φερμά. Μετά τον υπολογισμό του πληθωρισμού και τις νομισματικές μεταρρυθμίσεις η τιμή του βραβείου ήταν περ. 70.000 Γερμανικά Μάρκα.
* το 1998 τιμήθηκε με **Ειδική διάκριση** [αφού είχε περάσει το παραδοσιακό όριο ηλικίας των 40 ετών για την απονομή του μεταλλίου Fields, επίσημη ονομασία *International Medal for Outstanding Discoveries in Mathematics*, που σημαίνει **Διεθνές μετάλλιο για εξαιρετικές ανακαλύψεις στα μαθηματικά**) από την **[[Διεθνή Μαθηματική Ένωση]]** (*International Mathematical Union, IMU*) στο Διεθνές Μαθηματικό Συνέδριο (International Congress of Mathematics, ICM) που διοργανώθηκε στο Βερολίνο],
* 1999 Βραβείο του **Ινστιτούτου Μαθηματικών Κλέυ** *Clay Mathematics Institute* για την προώθηση των μαθηματικών (CMI), που εδρεύει στο Κέμπριτζ της Μασαχουσέτης. Ήταν ο πρώτος, που τιμήθηκε με αυτήν την διάκριση.
* 2005 Βραβείο Σώ (αγγλ. **Shaw Prize**) στην κατηγορία "Μαθηματικές επιστήμες"
* 2016 Βραβείο Άμπελ

## Βιβλιογραφία
* Andrew Wiles: *[http://math.stanford.edu/~lekheng/flt/wiles.pdf Modular Elliptic Curves and Fermat's last theorem] .* Annals of Mathematics **141** (1995), 443–551. (αρχείο pdf)

## Εξωτερικοί σύνδεσμοι
* Το τελευταίο θεώρημα του Φερμά στο Wolfram Mathworld
* Αναλυτική βιογραφία του Άντριου Γουάιλς 
* Δικτυακή παρουσία των βραβείων Σώ (Show Prize 2005) 
* Επίσημη δικτυακή τοποθεσία του Ινστιτούτου Μαθηματικών Κλέυ, CMI
*  

Κατηγορία:Άγγλοι μαθηματικοί
Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα
Κατηγορία:Απόφοιτοι του Πανεπιστημίου της Οξφόρδης
Κατηγορία:Απόφοιτοι του Πανεπιστημίου του Κέιμπριτζ
Πανικός στα σχολεία

Το ***Πανικός στα σχολεία*** είναι ο τίτλος μιας ελληνικής κοινωνικής κινηματογραφικής ταινίας που έκανε πρεμιέρα τον Ιανουάριο του 1982, σε σενάριο Γιώργου Μυλωνά και σκηνοθεσία Ντίμη Δαδήρα.

## Πλοκή

Ο Αλέξανδρος Μακρής (Γιάννης Τσιλιβάκος), μαθητής σε ένα σχολείο της Αθήνας, πεθαίνει από υπερβολική δόση ναρκωτικών. Ο πατέρας του, Γιάννης (Γιάννης Βόγλης), που είχε αφιερώσει τη ζωή του στο μεγάλωμα του παιδιού του και δεν είχε άλλον στον κόσμο εκτός από αυτό, θα προσπαθήσει να ανακαλύψει αυτούς που κρύβονται πίσω από τη διακίνηση του λευκού θανάτου στα σχολεία, για να πάρει εκδίκηση για το χαμό του παιδιού του. Παράλληλα, μια δημοσιογράφος (Μαίρη Χρονοπούλου) καλύπτει το ρεπορτάζ για τα ναρκωτικά στα σχολεία. Ο Μακρής δέχεται τη βοήθειά της, προσπαθώντας να ανακαλύψει τον αρχηγό της συμμορίας, τον Μάρκο Αυγέρη (Ανέστης Βλάχος), με τον οποίο είχε κάποτε και ο ίδιος συναλλαγές, θεωρώντας όμως τότε ότι ο κακοποιός διακινούσε λαθραίο ουίσκι για λογαριασμό του.

## Ηθοποιοί
* Γιάννης Βόγλης (Γιάννης Μακρής)**'
  
* [[Ανέστης Βλάχος]] (Μαρκος Αυγέρης)**'
 
* Αλέκος Ζαρταλούδης (ιδιοκτήτης σνακ μπαρ)
 
* Νίκος Απέργης (υπαστυνόμος)
 
* Έφη Δεμέστοιχα 
 
* Λευτέρης Γυφτόπουλος (Φάνης Πολίτης)
 
* Γιάννης Τσιλιβάκος (Αλέξανδρος Μακρής)**'
 
* [[Ζωή Φυτούση]] (μητέρα Γιώργου)
 
* Γιώργος Μυλωνάς (πελάτης ταξί)
 
* Καίτη Φούτση (Διαχειρίστρια Πολυκατοικίας)
 
* [[Νέλλη Γκίνη]] (Μιράντα)
 
* Τζόυ Μιχαηλίδου (Ντόροθι)
  
* Νίκη Ζωγράφου
  
* Λευτέρης Ελευθεριάδης (φίλος Γιάννη)
 
* Μαρία Καράτζουλα (Αγγελικούλα)
  
* Ρόμπερτ Βόγλης (Γιώργος, φίλος Αλέξανδρου)
 
* Νίκος Κικίλιας (γιατρός)
  
* [[Τώνης Γιακωβάκης]] (διευθυντής σχολείου)
  
* [[Μαίρη Χρονοπούλου|Μάιρη Χρονοπούλου]] (Βίκυ)**'
  
* Μαρίνα Νικολαΐδου (μητέρα Αγγελικούλας)
 
* Δημήτρης Βόγλης (Θέμης)
 
* Ντίνος Μακρής (Στράτος)
  
* Φιλιώ Κουλαξή (σύζυγος Φάνη)
 
* Γιάννης Φύριος (ιδιοκτήτης κάβας)
 
* Γιώργος Παπαδοπουλος (περαστικός)
 
* Απόστολος Σουγκλάκος (συνεργάτης Μάρκου)
 
* Γιώργος Καϊτσάς (αστυνομικός)
 
* Γιώργος Οικονόμου (ιδιοκτήτης συνεργείου αυτοκινήτων)
  
* Θόδωρος Έξαρχος (αρχηγός της Αστυνομίας)
  
* Νίκος Ζήσης (δημοσιογράφος)
  
* Γιώργος Κυριακίδης (σερβιτόρος ξενοδοχείου)
  
* Όλγα Παππά (χορεύτρια, συνοδός)
  
* Άρης Τσιούνης (Νώντας)
  
* Χρήστος Μπίρος (Μεντόγιας)

## Παραπομπές


## Εξωτερικοί σύνδεσμοι
*''Πανικός στα Σχολεία''  στο cine.gr

Πανικος στα Σχολεια
Κατηγορία:Ταινίες του 1982
Κατηγορία:Ελληνόφωνες ταινίες
Κατηγορία:Ελληνικές ταινίες δράσης
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Ντίμη Δαδήρα
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ταινίες γυρισμένες στην Ελλάδα
Κατηγορία:Ταινίες σε σενάριο Γιώργου Μυλωνά
Η Ημέρα (εφημερίδα)

***Η Ημέρα*** ήταν καθημερινή πολιτική εφημερίδα της Πάτρας και του δημοκρατικού χώρου της Περιφέρειας Δυτικής Ελλάδας.

Ιδρύθηκε το Μάρτιο του 1945 με το όνομα *Σημερινή* και εκδιδόταν από ομάδα τυπογράφων. Ανήκε στον κεντροαριστερό χώρο. Το 1951 ανέλαβε τη *Σημερινή* ο Χρήστος Ριζόπουλος, εργαζόμενος στην εφημερίδα, και την μετονόμασε σε *Η Ημέρα* (με υπότιτλο *Πρωινή ανεξάρτητος εφημερίς Πατρών*). Είχε προηγηθεί η διάλυση και εκκαθάριση της εταιρείας που εξέδιδε την *Σημερινή*. Το νέο όνομα είχε προτείνει ο τότε Αχαιός βουλευτής Φωκίων Ζαΐμης. Το 1989 την ανέλαβε ο δημοσιογράφος και εργαζόμενος στην εφημερίδα Ανδρέας Χριστόπουλος. Το 2005 πέρασε στον Θεόδωρο Καμπέρο και στην *Εκδοτική Πατρών Α.Ε.* Η εφημερίδα *Ημέρα των Πατρών* ανέστειλε την έκδοσή της στις 22 Οκτωβρίου 2009 με απόφαση του Θεόδωρου Καμπέρου.

## Παραπομπές


## Πηγές
*Εφημερίδα *Η Ημέρα*, φύλλο 16ης Οκτωβρίου 2007, σελίδες 4, 5: αφιέρωμα στις εκδηλώσεις για τα 60 χρόνια της εφημερίδας.

Κατηγορία:Εφημερίδες με τόπο έκδοσης την Πάτρα
Κατηγορία:Πρώην εφημερίδες στην ελληνική γλώσσα
Σαμιοπούλα Σάμου

Η **Σαμιοπούλα** ή **Σαμιόπουλο** ή **Σαμόπουλο** είναι νησίδα του Αιγαίου πελάγους, που βρίσκεται νότια της νήσου Σάμου και σε απόσταση 0,5 μίλι από το ακρωτήριο Αράπης. Διοικητικά υπάγεται στην Δημοτική Ενότητα Πυθαγορείου του Δήμου Ανατολικής Σάμου ενώ με την απογραφή 2011 απογράφησαν 4 κάτοικοι. Το όνομα Σαμιοπούλα προέρχεται από την ονομασία της Σάμου και σημαίνει μικρή Σάμος. Είναι η μεγαλύτερη από τις νησίδες που περιβάλλουν τη Σάμο με μέγιστο μήκος περίπου 2,15 χλμ., μέγιστο πλάτος περίπου 0,7 χλμ. (0.43 mi) και με μέγιστο υψόμετρο 82 μέτρα. Επί της νησίδας  υφίσταται ομώνυμος οικισμός, επί του ανατολικού τμήματος σε υψόμετρο 40 μέτρα. Το 1971 αριθμούσε 7 κατοίκους, το 1981 5 κατοίκους, το 1991 ξανά 7 και το 2001 μόλις 5.

Οι λιγοστοί κάτοικοι ασχολούνται κυρίως με την αιγοκτηνοτροφία, την αλιεία και το τουρισμό. Τα λιγοστά κτίσματα στο νησί περιλαμβάνουν τα εξωκλήσια της Αγίας Πελαγίας και της Αναλήψεως του Σωτήρος, μία μικρή ταβέρνα, καταλύματα και αποθήκες. Το νησί έχει ηλεκτρική και τηλεφωνική σύνδεση με τη Σάμο μέσω υποβρυχίων αγωγών. Φωτοβολταϊκά συστήματα παρέχουν επιπλέον ηλεκτρική ενέργεια. Στο νησί διατηρούνται δεξαμενές (στέρνες) για τη συλλογή και συντήρηση βρόχινου νερού. Το υπέδαφος είναι ως επί το πλείστον βραχώδες. Τα δέντρα είναι λιγοστά μα υπάρχει πλούσια άγρια βλάστηση από θάμνους, πουρνάρια και αγριολούλουδα. Τα αγριοκάτσικα υπεραριθμούν κατά πολύ τους λίγους κατοίκους αλλά και τους θερινούς επισκέπτες το καλοκαίρι. 

Κατά την θερινή (τουριστική) περίοδο η νησίδα συνδέεται με καθημερινά δρομολόγια πλοιαρίων (καϊκιών) από τα λιμάνια του Πυθαγορείου και Μαραθοκάμπου. Η μοναδική παραλία του νησιού, η **Ψαλίδα**, είναι αρκετά μικρή και συχνά γεμίζει επισκέπτες, όμως έχει υπέροχη άσπρη αμμουδιά και πεντακάθαρα πρασινογάλαζα νερά. Ιστιοπλοϊκά και μικρά σκάφη συνήθως αγκυροβολούν στο μικρό κολπίσκο του **Κατσακά** που προστατεύει από τους επικρατέστερους Βορειοδυτικούς ανέμους.

## Εικόνες

## Εξωτερικοί Σύνδεσμοι
*Σαμιοπούλα, Πολιτιστική Πύλη του Αρχιπελάγους του Αιγαίου.
*Παλιά χαλκογραφία της Σάμου που περιέχει τη Σαμιοπούλα Choiseul Gouffier,"Voyage pittoresque de la Grece, 1782, vol I"
*Παραλίες της Σάμου - Σαμιοπούλα

## Παραπομπές


Σαμιοπούλα
Κατηγορία:Περιφερειακή ενότητα Σάμου
Κατηγορία:Ελληνικές βραχονησίδες
Κατηγορία:Δήμος Ανατολικής Σάμου
Θάλασσα Μπάρεντς

**Θάλασσα Μπάρεντς** ή **Θάλασσα του Μπάρεντς** (, νορβηγικά: *Barentshavet*) είναι μια θάλασσα του ευρύτερου Αρκτικού Ωκεανού που βρίσκεται ανοικτά των βόρειων ακτών της Νορβηγίας και της Ρωσίας και διαιρείται σε νορβηγικά και ρωσικά χωρικά ύδατα. Γνωστή στους Ρώσους κατά τον Μεσαίωνα ως Θάλασσα Μουρμάν ("Νορβηγική Θάλασσα"), η θάλασσα πήρε το σημερινό της όνομα από τον Ολλανδό θαλασσοπόρο Γουλιέλμο Μπάρεντς.

Πρόκειται για μάλλον ρηχή θάλασσα, με μέσο βάθος 230 μέτρων, και αποτελεί σημαντικό τόπο τόσο για την αλιεία όσο και για την εξερεύνηση υδρογονανθράκων. Η Θάλασσα του Μπάρεντς συνορεύει προς τα νότια με τη Χερσόνησο Κόλα, την άκρη της υφαλοκρηπίδας προς τη Νορβηγική Θάλασσα προς τα δυτικά και το Αρχιπέλαγος Σβάλμπαρντ στα βορειοδυτικά, τη Γη του Φραγκίσκου Ιωσήφ προς τα βορειοανατολικά και τη Νόβαγια Ζεμλιά στα ανατολικά. Τα νησιά της Νόβαγια Ζεμλιά, μια επέκταση του βόρειου άκρου των Ουραλίων, χωρίζουν τη Θάλασσα του Μπάρεντς από τη Θάλασσα του Κάρα.

Παρά το γεγονός ότι είναι μέρος του Αρκτικού Ωκεανού, η Θάλασσα του Μπάρεντς έχει χαρακτηριστεί ως "στροφή στον Ατλαντικό" λόγω της κατάστασής της ως "ζεστού σημείου θέρμανσης της Αρκτικής". Οι υδρολογικές αλλαγές λόγω της υπερθέρμανσης του πλανήτη έχουν οδηγήσει σε μείωση του πάγου της θάλασσας και στη διαστρωμάτωση της υδάτινης στήλης, γεγονός που θα μπορούσε να οδηγήσει σε μείζονες αλλαγές στις καιρικές συνθήκες της Ευρασίας.

Το σχετικά θερμό Βορειοατλαντικό θαλάσσιο ρεύμα, που αποτελεί συνέχεια του ρεύματος του Κόλπου του Μεξικού (Ρεύμα του Κόλπου), συντελεί στo να μην παγώνει το μεγαλύτερο μέρος της θάλασσας αυτής, πράγμα που επιτρέπει σχεδόν καθ' όλο το έτος τη λειτουργία του λιμένος Μούρμανσκ.

Κατά τη διάρκεια του θέρους όμως, στη θάλασσα αυτή εμφανίζονται πολλά παγόβουνα (ιδίως στο βόρειο και ανατολικό τμήμα της), που αποτελούν θαλάσσιους κινδύνους.

Στη θάλασσα Μπάρεντς επίσης πραγματοποιείται εντατική αλιεία μπακαλιάρου.

## Γεωγραφία
μικρογραφία|250px|Ακτές της Θάλασσα Μπάρεντς (''Μουρμάν''). Από την "Tabula Russiae" του Γιόαν Μπλάουμ, Αμστερνταμ, 1614.
Το νότιο μισό της θάλασσας του Μπάρεντς, συμπεριλαμβανομένων των λιμένων Μούρμανσκ (Ρωσία) και Βάρντε (Νορβηγία), παραμένουν χωρίς πάγο καθ 'όλη τη διάρκεια του έτους λόγω του ζεστού Ρεύματος του Βόρειου Ατλαντικού. Τον Σεπτέμβριο ολόκληρη η Θάλασσα του Μπάρεντς είναι περισσότερο ή λιγότερο εντελώς απαλλαγμένη από πάγο. Μέχρι τον Χειμερινό Πόλεμο (1939-40) το έδαφος της Φινλανδίας έφτανε επίσης στη Θάλασσα του Μπάρεντς, με το λιμάνι του Πέτσαμο να είναι το μοναδικό χειμερινό λιμάνι χωρίς πάγο της Φινλανδίας.

Υπάρχουν τρεις κύριοι τύποι υδάτινων μαζών στη Θάλασσα του Μπάρεντς: Τα ζεστά, αλμυρά νερά του Ατλαντικού (θερμοκρασία> 3&nbsp;°C, αλατότητα> 35) από το ρεύμα του Βόρειου Ατλαντικού, τα κρύα Αρκτικά νερά (θερμοκρασία  3&nbsp;°C, αλατότητα 

Μπαρεντς
Κατηγορία:Αρκτικός Ωκεανός
Κατηγορία:Γεωγραφία της Νορβηγίας
Κατηγορία:Γεωγραφία της Φινλανδίας
Μπαρεντς
Μπάρεντς

Με το όνομα **Μπάρεντς** φέρονται:

# Ο Γουλιέλμος Μπάρεντς, Ολλανδός θαλασσοπόρος.
# Η Θάλασσα Μπάρεντς, του ανατολικού Αρκτικού Ωκεανού και 
# Η Νήσος Μπάρεντς, Νήσος της Νορβηγίας.

Κατηγορία:Επώνυμα
11 Παρθενόπη

**11 Παρθενόπη** 24px 



Ανακάλυψη

Ανακαλύφθηκε από Ανιμπάλε ντε Γκάσπαρις 

Ανακαλύφθηκε στις 11 Μαΐου 1850 

Χαρακτηριστικά τροχιάς

Αφήλιο 403.494.000 km  (2,697 AU)

Περιήλιο 330.297.000 km  (2,208 AU)

Ημιάξονας τροχιάς 366.896.000 km  (2,453 AU)

Εκκεντρότητα 0,100

Περίοδος περιφοράς 1.402,891 ημέρες  (3,84 χρόνια)

Μέση Ταχύτητα Τροχιάς 19,02&nbsp;km/s 

Κλίση 4,624° ως προς την Εκλειπτική 

Μήκος του ανερχόμενου σημείου 125,637° 

Όρισμα του περιηλίου 195,436° 

Φυσικά Χαρακτηριστικά

 Ακτίνα  76,65 km 

Μάζα 6,15 ×1018 kg

Μέση πυκνότητα 3,28 ± 0,20 g/cm3

Επιφανειακή Βαρύτητα στον Ισημερινό 0,0578 m/s<sup>2</sup>

Ταχύτητα Διαφυγής 0,0941&nbsp;km/s

Αστρονομική περίοδος περιστροφής 0,3929 ημέρες  9,43 h 

Λευκαύγεια 0,180 

Φασματικός τύπος S 

Φαινόμενο μέγεθος 8,62 ως 12,10 

Απόλυτο μέγεθος 6,55 

Θερμοκρασία


ελάχ.μέσημεγ.
  ~174 K  



Η **Παρθενόπη** (λατινικά και διεθνώς: **Parthenope**) είναι ο αστεροειδής (μικρός πλανήτης) με αύξοντα αριθμό ανακαλύψεως 11. Ανακαλύφθηκε στις 11 Μαΐου 1850 από τον Ιταλό αστρονόμο Ανιμπάλε ντε Γκάσπαρις, που παρατηρούσε από τη Νάπολη της Ιταλίας, και πήρε το όνομά της από την Παρθενόπη, μία από τις Σειρήνες στην αρχαία ελληνική μυθολογία, που σύμφωνα με ένα μύθο ίδρυσαν τη Νεάπολη. Η Παρθενόπη περιφέρεται περί τον Ήλιο σε μέση απόσταση (μεγάλο ημιάξονα της τροχιάς της) 2,453 αστρονομικών μονάδων ή 366,9 εκατομμυρίων χιλιομέτρων. Η εκκεντρότητα της τροχιάς της είναι e = 0,1001. Μία περιφορά της περί τον Ήλιο συμπληρώνεται σε 1.402,9 ημέρες. Η κλίση της τροχιάς της Παρθενόπης ως προς την εκλειπτική είναι 4,6 μοίρες.

Η μέση «διάμετρος» της Παρθενόπης είναι 153,3 χλμ. Η μάζα της υπολογίζεται σε 5,13 τετράκις εκατομμύρια τόνους με μέση πυκνότητα 2,72 g/cm³. Η Παρθενόπη περιστρέφεται γύρω από τον εαυτό της μία φορά κάθε 9 ώρες και 26 λεπτά. Η λευκαύγειά της (0,180) αντιστοιχεί στον τύπο S (λιθώδης).

## Εξωτερικοί σύνδεσμοι
* Προσομοίωση τροχιάς (Java Applet)

Παρθενοπη
12 Βικτώρια

**12 Βικτώρια**  



Ανακάλυψη

Ανακαλύφθηκε από Τζον Ράσελ Χιντ 

Ανακαλύφθηκε στις 13 Σεπτεμβρίου 1850 

Χαρακτηριστικά τροχιάς

Αφήλιο 426.234.000 km  (2,849 AU)

Περιήλιο 272.097.000 km  (1,819 AU)

Ημιάξονας τροχιάς 349.166.000 km  (2,334 AU)

Εκκεντρότητα 0,221

Περίοδος περιφοράς 1.302,439 ημέρες  (3,57 χρόνια)

Μέση Ταχύτητα Τροχιάς 19,50&nbsp;km/s 

Κλίση 8,363° ως προς την Εκλειπτική 

Μήκος του ανερχόμενου σημείου 235,547° 

Όρισμα του περιηλίου 69,747° 

Φυσικά Χαρακτηριστικά

 Ακτίνα  56,4 km 

Μάζα 1,5 ×1018 kg

Μέση πυκνότητα 2 g/cm3

Επιφανειακή Βαρύτητα στον Ισημερινό 0,0315 m/s<sup>2</sup>

Ταχύτητα Διαφυγής 0,0596&nbsp;km/s

Αστρονομική περίοδος περιστροφής 0,3608 ημέρες  8,6599 h 

Λευκαύγεια 0,177 

Φασματικός τύπος S 

Φαινόμενο μέγεθος 8,53 ως 12,82 

Απόλυτο μέγεθος 7,24 

Θερμοκρασία


ελάχ.μέσημεγ.
  ~178 K  



Η **Βικτώρια (Victoria)** είναι ο αστεροειδής (μικρός πλανήτης) με αύξοντα αριθμό ανακαλύψεως 12. Ανήκει στην Κύρια Ζώνη Αστεροειδών. Ανακαλύφθηκε στις 13 Σεπτεμβρίου 1850 από τον Βρετανό αστρονόμο Τζον Ράσελ Χιντ, που παρατηρούσε από το Λονδίνο, και πήρε το όνομά της από τη ρωμαϊκή θεά, προσωποποίηση της Νίκης στη ρωμαϊκή μυθολογία. Η Βικτώρια περιφέρεται περί τον Ήλιο σε μέση απόσταση (μεγάλο ημιάξονα της τροχιάς της) 2,334 αστρονομικών μονάδων ή 349,2 εκατομμυρίων χιλιομέτρων, απόσταση όμως που κυμαίνεται σημαντικά κατά τη διάρκεια του «έτους» της, από 272 μέχρι 426 εκατομ. χλμ., καθώς η εκκεντρότητα της τροχιάς της είναι πολύ μεγάλη, e = 0,221. Μία περιφορά της Βικτώριας περί τον Ήλιο συμπληρώνεται σε 1.302,4 ημέρες. Η κλίση της τροχιάς της Βικτώριας ως προς την εκλειπτική είναι 8,4 μοίρες.

Η μέση «διάμετρος» της Βικτώριας είναι 112,8 χλμ., αλλά το σχήμα της, όπως προσδιορίζεται από παρατηρήσεις ραντάρ και συμβολομετρίας κηλίδων, είναι πολύ επίμηκες και πιθανότατα είναι διπλός αστεροειδής (δύο σώματα που σχεδόν αγγίζουν το ένα το άλλο). Η μάζα της Βικτώριας είναι 1,5 τετράκις εκατομμύριο τόνοι, με πυκνότητα περί τα 2 γραμμάρια ανά κυβικό cm. Η Βικτώρια περιστρέφεται γύρω από τον εαυτό της μία φορά κάθε 8 ώρες και 40 λεπτά. Η λευκαύγειά της (0,177) αντιστοιχεί στον τύπο **S** (λιθώδης).

Βικτωρια
17 Θέτις

**17 Θέτις** 24px 



Ανακάλυψη

Ανακαλύφθηκε από Ρ. Λούτερ 

Ανακαλύφθηκε στις 17 Απριλίου 1852 

Χαρακτηριστικά τροχιάς

Αφήλιο 419.069.000 km  (2,801 AU)

Περιήλιο 319.991.000 km  (2,139 AU)

Ημιάξονας τροχιάς 369.530.000 km  (2,470 AU)

Εκκεντρότητα 0,134

Περίοδος περιφοράς 1.418,027 ημέρες  (3,88 χρόνια)

Μέση Ταχύτητα Τροχιάς 18,87&nbsp;km/s 

Κλίση 5,587° ως προς την Εκλειπτική 

Μήκος του ανερχόμενου σημείου 125,622° 

Όρισμα του περιηλίου 135,906° 

Φυσικά Χαρακτηριστικά

 Ακτίνα  45 km 

Μάζα 1,2 ×1018 kg

Μέση πυκνότητα 3,21 ± 0,92 g/cm3

Επιφανειακή Βαρύτητα στον Ισημερινό 0,0252 m/s<sup>2</sup>

Ταχύτητα Διαφυγής 0,0476&nbsp;km/s

Αστρονομική περίοδος περιστροφής 0,5113 ημέρες  (12,27 h) 

Λευκαύγεια 0,1715 

Φαινόμενο μέγεθος - 

Φασματικός τύπος S 

Θερμοκρασία


ελάχ.μέσημεγ.
  ~173 K  



Η **Θέτις** (λατινικά και διεθνώς: **Thetis**) είναι ο αστεροειδής (μικρός πλανήτης) με αύξοντα αριθμό ανακαλύψεως 17. Ανακαλύφθηκε στις 17 Απριλίου 1852 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από το Ντίσελντορφ, και πήρε το όνομά της από τη Θέτιδα, μητέρα του Αχιλλέως στην ελληνική μυθολογία. Υπήρξε ο πρώτος από τους 24 συνολικά αστεροειδείς που ανεκάλυψε ο συγκεκριμένος αστρονόμος. Η Θέτις περιφέρεται περί τον Ήλιο σε μέση απόσταση (μεγάλο ημιάξονα της τροχιάς της) 2,470 αστρονομικών μονάδων ή 369,5 εκατομμυρίων χιλιομέτρων. Η εκκεντρότητα της τροχιάς της είναι e = 0,134. Μία περιφορά της Θέτιδος περί τον Ήλιο συμπληρώνεται σε 1.418 ημέρες. Η κλίση της τροχιάς της ως προς την εκλειπτική είναι 5,6 μοίρες.

Η μέση «διάμετρος» της Θέτιδος είναι 90 χλμ. Η μάζα της Θέτιδος υπολογίζεται σε 760 τρισεκατομμύρια τόνους, για πυκνότητα περί τα 2 gr/cm³ ή, από τις βαρυτικές αλληλεπιδράσεις με την Εστία και την Παρθενόπη, σε 1,2 τετράκις εκατομμύριο τόνους (Baer & Chesley 2007, πυκνότητα 3,2 gr/cm³). Η Θέτις περιστρέφεται γύρω από τον εαυτό της μία φορά κάθε 12 ώρες και 16 λεπτά. Η λευκαύγειά της (0,172) συμφωνεί με τον τύπο της, που είναι ο **S** (λιθώδης).
## Εξωτερικοί σύνδεσμοι
* Προσομοίωση τροχιάς (Java Applet)

Θετις